रेलवे की सामान्य सेवाएं कब होंगी शुरू? रेल मंत्री पीयूष गोयल का जवाब जानिए
रेल मंत्री पीयूष गोयल ने गुरुवार को भारतीय रेलवे के लिए बजटीय प्रावधानों पर बोलते हुए रेलवे की सामान्य सेवाएं कब शुरू होंगी? इसको लेकर भी जानकारी दी है।
नई दिल्ली। रेल मंत्री पीयूष गोयल ने गुरुवार को भारतीय रेलवे के लिए बजटीय प्रावधानों पर बोलते हुए रेलवे की सामान्य सेवाएं कब शुरू होंगी? इसको लेकर भी जानकारी दी है। रेल मंत्री पीयूष गोयल ने गुरुवार को एक वर्चुअल प्रेस कॉन्फ्रेंस में बताया कि सामान्य रेल सेवाओं को शुरू करने को लेकर फैसला सभी भागीदारों के साथ बातचीत के बाद ही होगा। उन्होंने बताया कि कोरोना की स्थिति पर नजर रखी जा रही है, देश में वैक्सीनेशन का कार्यक्रम शुरू हो चुका है लेकिन अभी भी सावधानी बरतने की जरूरत है। रेल मंत्री के इस बयान से साफ जाहिर हो रहा है कि रेलवे की सामान्य सेवाओं को बहाल करने में सरकार किसी तरह की जल्दबाजी नहीं करेगी। रेलवे को बजट में रिकॉर्ड 1.10 लाख करोड़ रुपए मिले- गोयलरेल मंत्री पीयूष गोयल बजट में रेलवे को लेकर किए गए फैसलों के बारे में भी जानकारी दे रहे थे, उन्होंने बताया कि बजट में रेलवे को रिकॉर्ड 1.10 लाख करोड़ रुपए मिले हैं। रेल मंत्री ने यह भी बताया कि भारतीय रेल के सबी ब्रॉडकेज ट्रैक्स का साल 2023 तक पूरी तरह से बिजलीकरण कर दिया जाएगा। पीयूष गोयल ने कहा, “आम बजट 2021 भारतीय रेलवे के लिए ऐतिहासिक रहा है। इसने भारतीय रेलवे में बुनियादी ढांचा परियोजनाओं पर ध्यान केंद्रित किया है। भारतीय रेलवे के लिए उच्चतम कैपेक्स अर्थव्यवस्था को पुनर्जीवित करने और भारतीय रेलवे को आत्मानिर्भर भारत की ओर ले जाने के लिए एक बड़े उत्प्रेरक के रूप में काम करेगा।भारतीय रेलवे "फ्यूचर रेडी" नेटवर्क बनने की ओर अग्रसरपीयूष गोयल ने कहा कि भारतीय रेलवे का नया प्रबंधन मंत्र प्राथमिकता, आवंटन संसाधन और शीघ्रता को पूरा करना है। अब तक के सबसे बड़े साल CAPEX (2,15,058 करोड़ रुपये) की उपलब्धता के साथ भारतीय रेलवे को "मेक इंडिया आत्मानिर्भर" में परिवर्तन का उत्प्रेरक बनना है। भारतीय रेलवे 2023 तक 100 प्रतिशत विद्युतीकरण प्राप्त करने और 2030 तक नेट जीरो कार्बन उत्सर्जन नेटवर्क, रेलवे के आधुनिकीकरण, टिकट बुकिंग में आसानी, ऑनलाइन माल सेवाओं जैसी बड़ी योजना पर आगे बढ़ रहा है। इस प्रकार, भारतीय रेलवे "फ्यूचर रेडी" नेटवर्क बनने की कगार पर है।